dh-unibe/image-text_koenigsfelden-charters-post-1500 huggingface dataset:
Ich, graf Hanns von Tierstein, miner gnedigen herschafft von Oͤsterrich ꝫcꝭ landvogt, tuͦn kunt menglichem mit
disem brief, ✳ als der erber Heintzman̄ Unmuͦsz, burger ze Louffemberg, anstat und in nam̄en Annen Roszbergin̄, syner
elichen husfrowen, Wernlins und Metzzen, irer kinden, von miner gnedigen herschafft von Oͤsterrich ꝫcꝭ vier mutt
kernen jerlicher gùlt uff zwein mùlinen, vor der stat Waltzhuͦt gelegen, zuͦ lehen emphangen hatt und er desselben
lehens ein trager ist gewesen, ✳ und aber derselb Unmuͦsz ✳ mir dasselb lehen, ✳ anstat der obgenanten miner gnedign̄
herschafft von Oͤsterrich, mit sinem offenen, versigelten brief ✳ ufgeben ✳ und mich damitt fliszklich hat gebetten,
das ✳ den erwirdigen, geistlichen ✳ frowen, ✳ der epptissin und dem convent ✳ Sant Claren ordens, und irem
gotzhus zuͦ Kùnigsfelden zuͦ verlihen. also, anstat und im nam̄en miner gnedigen herschafft von Oͤsterrich, ✳ han ich
dasselb lehen und korngelt ufgenomen und das also ✳ den vorgenanten frowen zuͦ Kùnigsfelden und irem gotzhuse
verlihen, die ouch den erbern Hannsen Buͦcher von Waltzhuͦt zuͦ mir gesand hant, der ouch an irer stat hat
emphangen ✳ und desselben lehens ein trager ist worden, und ouch darumb miner gnedigen herschafft als
ein lehentrager gehuldet und gesworn hat, ✳ und also soͤllen und moͤgen ✳ die obgenantē frowen und ir
gotzhus zuͦ Kùnigsfelden das vorgeschriben lehen, die vier muttkernengelts uff den obgenanten zwein
mùlinen, hinfùr von miner gnedigen herschafft von Oͤsterrich ruͤwclich in lehensz wise in der masz, als vorstat, innhaben, ✳ nùtzzen und niessen, ane alle geverde. mit urkùnd ditz briefs, versigelt mit minem insigel,
geben zuͦ Ensishein, an cinstag vor sant Hylarien tag ep̄i, nach Cristi gebùrt viertzehenhundert und
dryundzwentzig jare.
540 Königsf.
423
Kgsf. 540
Staatsarchiv
AARGAU
lechenbrieff umb iiij mt kn̄ geltz
uff den zwey mùlinen zuͦ Waltzhuͦt ꝫcꝭ
Nͦ✳ 40 ✳
K
S 22
lx